**Mesto Vrútky**

 Predkladacia správa

*Určené: na zasadnutie Mestského zastupiteľstva vo Vrútkach dňa 15.04.2014.*

**Názov materiálu: Návrh na poverenie primátora Mesta Vrútky, Ing. Miroslava Mazúra, Mestským zastupiteľstvom Vrútky, ohľadom rokovania so Žilinským samosprávnym krajom vo veci prevodu, resp. nájmu, nehnuteľnosti č. súp. 3518, budova stojaca na pozemku p. č. KN C 880, zapísanej na LV č. 4085, v súvislosti s Uznesením č. 24/2014 – zmena zriaďovateľskej pôsobnosti Gymnázia Jozefa Cígera Hronského**

**Materiál obsahuje:** - dôvodová správa

***Návrh na* uznesenie :**

**Mestské zastupiteľstvo vo Vrútkach**

**p o v e r u j e** primátora Mesta Vrútky, Ing. Miroslava Mazúra, rokovať so Žilinským samosprávnym krajom vo veci prevodu, resp. nájmu, nehnuteľnosti č. súp. 3518, budova stojaca na pozemku p. č. KN C 880, zapísanej na LV č. 4085, v súvislosti s Uznesením č. 24/2014 – zmena zriaďovateľskej pôsobnosti Gymnázia Jozefa Cígera Hronského.

**Spracovala: Mgr. Emília Šútovcová,** vedúca oddelenia školstva

**Predkladá: Ing. J. Rišianová,** vedúca odboru služieb

Vo Vrútkach, 9. apríla 2014

 ............................................. podpis predkladateľa

**Dôvodová správa**

**k návrhu na poverenie primátora Mesta Vrútky, Ing. Miroslava Mazúra, Mestským zastupiteľstvom Vrútky, ohľadom rokovania so Žilinským samosprávnym krajom vo veci prevodu, resp. nájmu, nehnuteľnosti č. súp. 3518, budova stojaca na pozemku p. č. KN C 880, zapísanej na LV č. 4085, v súvislosti s Uznesením č. 24/2014 – zmena zriaďovateľskej pôsobnosti Gymnázia Jozefa Cígera Hronského**

Vzhľadom na zavedenie optimalizačných opatrení VÚC Žilina, ktoré sa enormne dotkli práve Gymnázia J.C.Hronského vo Vrútkach, bolo navrhnuté Mestom Vrútky riešenie na záchranu Gymnázia J.C.Hronského, ktoré má dlhoročnú tradíciu a v minulosti aj vynikajúce výsledky. Škola bola zriadená v roku 1958, ako Jedenásťročná stredná škola vo Vrútkach. Je pokračovateľkou Štátnej meštianskej školy vo Vrútkach, ktorá bola zriadená v roku 1908.

 Škola je jedinou strednou školou v meste Vrútky. V okrese Martin je  jednou z piatich škôl gymnaziálneho typu, z ktorých len Gymnáziu Viliama Paulinyho-Tótha v Martine je staršie ako vrútocké. V okrese Martine vznikli v ostatnom čase nové gymnáziá: Bilingválne gymnázium Milana Hodžu v Sučanoch (1993) Gymnázium Jozefa Lettricha v Martine (1993) a Evanjelické gymnázium v Martine (2013). Práve týmto rozhodnutím sa narušila kontinuita vzdelávania v gymnáziách v okrese Martin, keď vznikali nové gymnáziá  na úkor pôvodných, ktoré mali kvalitnú výučbu a zázemie.

 Na základe návrhu VÚC Žilina na premiestnenie žiakov navštevujúcich Gymnázium J.C.Hronského vo Vrútkach na Gymnázium Viliama Paulinyho-Tótha v Martine, k 31. 8. 2014, bolo zvolané rokovanie rady školy so zástupcami VÚC. Na základe tohto rokovania škola dostala možnosť fungovania ďalší školský rok.

 Mesto Vrútky bolo oslovené zástupcami gymnázia a rady školy pri Gymnáziu J.C.Hronského vo Vrútkach na prerokovanie možností záchrany školy, ktorá má dlhoročnú tradíciu a je jedinou strednou školou v meste. Vzhľadom na skutočnosť, že ZŠ s MŠ má z roka na rok nižší počet prijatých žiakov do 1. ročníka ZŠ, z rokovania vyšiel návrh na zlúčenie uvedených škôl podľa § 20, ods. 1, zákona 596/2003 z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

 Na zasadnutí MsZ Vrútky, dňa 13.2.2014, bol primátor mesta Ing. Miroslav Mazúr, uznesením č. 24/2014, splnomocnený na rokovanie ohľadom zachovania gymnázia podľa platných zákonov a nariadení.

 Zriaďovateľom spojenej školy bude Mesto Vrútky.

 Na základe medializovaných informácií o zrušení gymnázia, prejavili zástupcovia Východného dištriktu Evanjelickej cirkvi a. v. na Slovensku o nájom budovy gymnázia pre potreby Evanjelickej spojenej školy, sídliacej na Ulici M.R.Štefánika 17 v Martine. Organizačnými zložkami tejto školy sú: **Evanjelická materská škola, Evanjelická základná škola a Evanjelické gymnázium.** V prípade, že priestory VÚC Žilina prenajme tomuto žiadateľovi, mestské školy budú ohrozené znížením počtu žiakov.